বাংলাদেশে জন্ম গ্রহণকারী একজন মুসলমান হিসাবে বা মুসলমান ঘড়ের সন্তান হিসাবে ছোটবেলা থেকেই পবিত্র ঈদ-উল-আযহার সময় বাংলাদেশে অনেক গরু কোরবানী বা জবেহ হতে দেখেছি। বৎসরের অন্যান্য সময়েও আমাদের দেশে গরু জবেহ করা হয়। আমাদের দেশের অধিকাংশ মানুষ গরুর গোশত ভক্ষনে অভ্যস্ত। বাংলােেশর বাহিরেও সমগ্র আমেরিকা মহাদেশ, ইউরোপ, অস্ট্রেলিয়া প্রভৃতি দেশে দৈনন্দিন প্রচুর পরিমাণ গরু জবেহ করা হয়। বিশেষত: শীত প্রধান দেশ সমূহে গরুর মাংস একটি জরুরী খাদ্য হিসাবে বিবেচিত। মার্কিন যুক্তরাষ্ট্রের শিকাগো শহরে দৈনন্দিন লক্ষাধিক গরু যান্ত্রিক উপায়ে জবেহ করে সমগ্র মার্কিন যুক্তরাষ্ট্রে সরবরাহ করা হয় মর্মে জানতে পেরেছি। সমগ্র ভারতবর্ষ ব্যতিরেকে সারা দুনিয়ার এহুদী, খ্রীস্টান, ইসলাম ধর্মের অনুসারীগণ এবং ধর্মহীন অনেক জাতী, উপজাতি অবাধে গো-মাংস ভক্ষণ করে। ভারতবর্ষ ছাড়া গরুর গোশত খাওয়া নিয়ে কোন রাষ্ট্রে কোন বৈরীভাব বা ধর্মীয় ভাবাবেগ সৃষ্টি হয়েছে, এমন কোন তথ্য পাওয়া যায় নাই।